  Туспуктэм: Григорий Фомин Майя Бывальцева 0+ Вотка ёросын элькун Гербер шулдыръяськонын нырысьсэ «Чорыг кутылон» спорт эстафета ортчоз. Нош егитъёс «Бусы сюан» шудон-вожвлъяськонэ пыриськыны быгатозы. Элькун праздниклэн пуштросэз сярысь Удмуртиысь Калыкъёслэн эшъяськон юртсылэн пресс-службаез ивортӥз. Туэ шулдыръяськонлэн валтӥсь темаез чорыг луоз, угось Пихтовка гурт но (со палась бусые куноос люкаськозы) чорыг вордон возёсэныз данэ потӥз. Со сяна, чорыг удмуртъёслэн улоназы пусйымон инты басьтэ: вашкала осконмадьёсъя, Музъем ошлэн сюръёсыз вылын возиське, нош со бадӟым чорыг вылын сылэ. Вашкала дыръя Герберын бусы сюан ортчытъязы. Пиез но нылэз «выль кен» но «эмеспи» дӥсяллязы. Туэ но ёросъёсысь лыктэм егитъёс «Бусы сюан» шудон-вожвылъяськоэ пыриськыны быгатозы, асьсэлэсь парзэс шедьтыны тыршозы. Со сяна, егитъёслэн «Куара-ланга» фестивальзы (0+) ортчоз, кытын удмурт крезьгуро интсрументъёсын шудозы. Шулдыръяськон интыез бадӟым лякиё шобрет чебертоз. Сое Удмуртиысь каръёслэн но ёросъёслэн кунпусъёссылэсь вурозы. Дышем сямен Герберын куно пумитан, ӝукез вӧсян, творчествоя коллективъёслэн концертсы, «бенъёс» но «бонъёс» куспын футбол шудон чакламын. Шулдыръяськонэз сӥё-дано усьтон 11 часын кутскоз. Тодэ вайытом, элькун Гербер 17-тӥ инвожое ортчоз. 2022-тӥ арын шулдыръяськон Пичи Пурга ёросын радъяськиз.  Тегъёс: Гербер Лулчеберет Удмуртия йылолъёс праздникъёс  